Rachel Pollack

Awdur ffuglen wyddonol o'r Unol Daleithiau oedd **Rachel Pollack** (17 Awst 1945 &ndash; 7 Ebrill 2023) sy'n cael ei hystyried yn nodigedig am ei nofelau, ac fel awdur comics a bardd. Mae'n aelod blaenllaw o symudiad ysbrydolrwydd y menywod. 

Fe'i ganed yn Brooklyn ac edi gadael yr ysgol mynychodd Brifysgol Efrog Newydd a Phrifysgol Claremont.

## Cardiau tarot
Mae Pollack wedi ysgrifennu llyfr sy'n esbonio pecyn Tarot Salvador Dali, gyda darlun lliw llawn ar bob cerdyn, a sylwebaeth ar y dudalen sy'n wynebu. Mae ei llyfr *78 Degrees of Wisdom on Tarot reading* yn cael ei weld fel clasur erbyn heddiw. Creodd ei phecyn tarot ei hun, hefyd, o'r enw *Shining Woman Tarot* (*Shining Tribe Tarot* yn ddiweddarach). Bu hefyd yn cynorthwyo i greu'r *Vertigo Tarot Deck* gyda'r darlunydd Dave McKean a'r awdur Neil Gaiman, ac ysgrifennodd lyfr i gyd-fynd gyda'r pecyn.

## Comics
Mae Pollack yn adnabyddus am ei chyfres o rifynau 64-87 (1993-1995) o'r comig-lyfr *Doom Patrol*, gan Vertigo DC Comics, sef parhad o gomic o'r 1960au a ddaeth yn ffefryn ac yn gwlt yn ddiweddar dan lygad Grant Morrison. Cymerodd drosodd y gyfres yn 1993 ar ôl cyfarfod â'r golygydd Tom Peyer mewn parti.

Yn ystod y cyfnod yma, ymdriniodd Pollack â phynciau anarferol fel y mislif, hunaniaeth rywiol a thrawsrywioldeb. Daeth golygyddiaeth Pollack i ben ddwy flynedd yn ddiweddarach, pan ganslwyd y llyfr.

Yn ogystal â *Doom Patrol*, ysgrifennodd Pollack ryfynau o'r flodeugerdd *Vertigo Visions* yn cynnwys *Brother Power the Geek* (1993) a *Tomahawk* (1998), yr 11fed rhifyn cyntaf o'r bedwaredd gyfrol o *New Gods* (1995), a'r gyfres pum rhifyn cyfyngedig *Breakers Time* (1996).

## Y nofelydd 
Mae tri o nofelau Pollack wedi ennill neu gael eu henwebu ar gyfer gwobrau mawr yn y maes ffuglen wyddonol a ffantasi. Enillodd *Unquenchable Fire* Wobr Arthur C. Clarke 1989; enillodd *Godmother Night* Wobr Fantasy y Byd 1997, fe'i rhoed ar restr fer Gwobr James Tiptree, Jr, ac fe'i henwebwyd ar gyfer Gwobr Lambda; ac yn olaf, enwebwyd *Asiantaeth Dros Dro* ar gyfer Gwobr Nebula 1995 a'r Wobr Mythopoeic, ac fe'i rhoddwyd ar y rhestr fer y Tiptree.

## Anrhydeddau
* 
Cadw lle i'r bot

## Cyfeiriadau
Categori:Genedigaethau 1945
Categori:Marwolaethau 2023
Categori:Awduron comics
Categori:Beirdd benywaidd yr 20fed ganrif o'r Unol Daleithiau
Categori:Beirdd Saesneg o'r Unol Daleithiau
Categori:Cyn-fyfyrwyr Prifysgol Efrog Newydd
Categori:Ffeministiaid o'r Unol Daleithiau
Categori:Llenorion ffantasi o'r Unol Daleithiau
Categori:Llenorion ffeithiol benywaidd yr 20fed ganrif o'r Unol Daleithiau
Categori:Llenorion ffeithiol benywaidd yr 21ain ganrif o'r Unol Daleithiau
Categori:Llenorion gwyddonias o'r Unol Daleithiau
Categori:Llenorion Iddewig o'r Unol Daleithiau
Categori:Llenorion LHDT
Categori:Llenorion straeon byrion yr 20fed ganrif o'r Unol Daleithiau
Categori:Llenorion straeon byrion yr 21ain ganrif o'r Unol Daleithiau
Categori:Llenorion straeon byrion Saesneg o'r Unol Daleithiau
Categori:Nofelwyr benywaidd yr 20fed ganrif o'r Unol Daleithiau
Categori:Nofelwyr benywaidd yr 21ain ganrif o'r Unol Daleithiau
Categori:Nofelwyr Saesneg o'r Unol Daleithiau
Categori:Pobl o Brooklyn
Categori:Pobl fu farw o lymffoma